**Z A P I S N I K**

**sa sjednice Stožera civilne zaštite Općine Dvor, održane 03. rujna 2020 godine u zgradi Općine Dvor, Trg bana J. Jelačića 10, Dvor, s početkom u 11:30 sati.**

Nazočni:

* Općinski načelnik Nikola Arbutina
* Franjo Juranović – načelnik Stožera
* Milan Rudić – član Stožera
* Željko Tomčić, pomoćnik načelnika PP Dvor – član Stožera
* Božo Trivanović, direktor TD društva Dvorkom d.o.o. za komunalne usluge – član Stožera
* Zvonimir Vukorep, Općinsko društvo Crvenog križa Dvor – član Stožera
* Nikola Trbulin, Jedinstveni upravni odjel Općine Dvor – član Stožera

Sjednici je predsjedavao načelnik Stožera Franjo Juranović

Predložen je slijedeći

Dnevni red:

1. Epidemiološko stanje na području Općine Dvor uzrokovano virusom COVID-19
2. Donošenje zaključaka za sprječavanje epidemije za područje općine Dvor
3. Upoznavanje članova Stožera civilne zaštite Općine Dvor sa Odlukom o uvođenju nužnih epidemioloških mjera za područje Sisačko-moslavačke županije
4. Razno

Ad 1)

Načelnik Stožera Franjo Juranović upoznao je nazočne sa stanjem na terenu, istaknuo je trenutno nepovoljnu epidemiološku sliku u Domu zdravlja Sisak - Ispostavi Dvor, gdje je jednoj patronažnoj sestri potvrđen COVID-19. Do danas imamo tri osobe kojima je potvrđen COVID-19. Po dobivanju informacije da je prvoj osobi sa područja općine potvrđen COVID-19, Zavod za javno zdravstvo Sisačko-moslavačke županije je izišao na teren, snimio stanje, popisao kontakte, kontakte obradio, uzeo uzorke, dezinficirao prostorije Ispostave Doma zdravlja koja je od srijede započela sa radom.

Općinski načelnik Nikola Arbutina izvijestio je nazočne da je Općina u stalnom kontaktu sa Zavodom za javno zdravstvo Sisačko-moslavačke županije i Stožerom civilne zaštite Sisačko-moslavačke županije, da se stanje na području općine prati, da se poduzimaju neophodne mjere zaštite, te da nema mjesta panici. Dom zdravlja Sisak – Ispostava Dvor počeo je sa radom u srijedu, radi jedan tim, a od ponedjeljka će početi raditi još jedan tim. Osigurane su i kućne posjete, patronažna sestra obilazi teren. Trebaju se pratiti upute Stožera.

Pozivamo građane da se pridržavaju propisanih epidemioloških mjera.

Ad 2)

**Zaključak I**:

Zbog novonastale epidemiološke situacije na području Općine Dvor, Stožer civilne zaštite Općine Dvor će izvršiti obilazak svih institucija i ustanova, trgovina i ugostiteljskih objekata, domova za smještaj starih i nemoćnih, te iste upozoriti na obvezu provođenju propisanih epidemioloških mjera državnog i županijskog Stožera.

**Zaključak II**:

Stožer civilne zaštite Općine Dvor pratit će stanje na terenu, utvrdit će nepravilnosti, te poduzimati mjere da se propisane odluke i preporuke nadležnih Stožera provode.

**Zaključak III**:

Održat će se sastanak sa ravnateljicom Osnovne škole Dvor u svezi početka nove školske godine - način organiziranja nastave, prehrana i prijevoz učenika - sa ciljem primjene i pridržavanja propisanih epidemioloških mjera.

Ad 3)

**Zaključak**: Zbog trenutnog epidemiološkog stanja na području Općine Dvor, Stožer civilne zaštite Općine Dvor daje preporuku da se Odluka stožera Republike Hrvatske za područje Sisačko-moslavačke županije od 02.rujna 2020. godine o uvođenju nužnih epidemioloških mjera - za područje Općine Dvor primjenjuje sa današnjim danom, odnosno 03. rujna 2020.

Načelnik Stožera

Franjo Juranović